Kemm ser ikollu siġġijiet kull pajjiż wara l-Brexit Mill-1 ta' Frar, in-numru ta' MPE u d-distribuzzjoni tas-siġġijiet ser jinbidlu b'riżultat tal-ħruġ tar-Renju Unit mill-UE. Mill-1 ta' Frar, il-Parlament Ewropew ser ikun kompost minn 705 MPE, filwaqt li qabel kellu 751 (il-massimu permess mit-Trattat). Mit-73 siġġu tar-Renju Unit, 27 ingħataw lil stati membri oħra, filwaqt li s-46 l-oħra ser jinżammew bħala riżerva għal tkabbir potenzjali fil-futur. Min huma il-MPE l-ġodda? Il-MPE l-ġodda kienu eletti fl- elezzjonijiet Ewropej ta' Mejju 2019 Skont ir-regoli nazzjonali, ċerti ismijiet diġà ġew ikkonfermati, filwaqt li oħrajn għadhom iridu jiġu. Tista' ssib il-MPE attwali kollha fil- paġna web speċifika tal-Parlament Ewropew Estimu tad-distribuzzjoni tas-siġġijiet abbażi tar-riżultati tal-elezzjonijiet ta' Mejju 2019 u l-affiljazzjonijiet politiċi attwali Distribuzzjoni tas-siġġijiet: Ħadd m'hu ser jitlef Id-distribuzzjoni l-ġdida tas-siġġijiet tiżgura li ebda stat membru m'hu ser jitlef siġġijiet, filwaqt li xi wħud ser jiggwadanjaw bejn siġġu wieħed u ħames siġġijiet biex jiġi kkoreġut in-nuqqas ta' rappreżentazzjoni b'riżultat ta' bidliet demografiċi. Id-distribuzzjoni l-ġdida tieħu kont id-daqs tal-popolazzjoni tal-istati membri kif ukoll il-ħtieġa ta' livell minimu ta' rappreżentazzjoni għaċ-ċittadini Ewropej fl-iżgħar stati membri. Passi li jmiss Il-Parlament ser ikompli jinfluwenza n-negozjati bejn l-UE u r-Renju Unit dwar ir-relazzjoni futura. Biex tiskopri aktar tista' taqra n-nota ta' sfond tagħna Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF